নতুন এক প্রতারণাচক্রের হদিস মিলল লোকাল ট্রেনে

শিয়ালদহ: কিছু অসাধু মহিলা প্রতিনিয়ত ট্রেনে কম বয়সী মেয়েদের টার্গেট করে প্রতারণা করছেন।। মাতৃভূমি লোকালেই এই ঘটনা বেশি দেখা যাচ্ছে। এই অসাধু মহিলারা বিশেষ করে কলেজ পড়ুয়াদের টার্গেট করছেন। চাকরি দেওয়ার নামে প্রতারণার ছক কষছেন তাঁরা। প্রতিনিয়ত এই ঘটনা ঘটছে লোকাল ট্রেনের মহিলা কামরায়।

এই অসাধু মহিলারা অনেকে একজোট হয়ে ট্রেনের মহিলা বিভাগে উঠছেন। প্রথমে মহিলা বিভাগে বসে থাকা একজনের পাশে গিয়ে বসছেন। তারপর তার সাথের কথা বলা শুরু করছে। যেমন, কোথায় বাড়ি, কী করেন, বাবা কী করেন, এই সব প্রশ্ন করে ভাব বাড়ানোর চেষ্টা করবে। তারপর তার কাছ থেকে চাকরি দেওয়ার নাম করে ফোন নাম্বার নেবে। আপনি কিছু না বুঝেই আপনার ফোন নাম্বার দিয়ে দিলেই বিপদ।

পরে প্রতারক সময় বুঝে আপনাকে ফোন করবে। বলবে, আপনি কি চাকরি খুজছেন?  যদি বলেন হা চাকরির দরকার, তখনই তাঁরা আপনার বায়োডাটা চাইবে। আধার ও প্যান বা যাবতীয় আপনার ব্যাক্তিগত তথ্য তাকে শেয়ার করতে বলবে। আপনি জানতেও পারবেন না,  আপনার বিরুদ্ধে তারা প্রতারণার চক কষছে।

তারপর  আপনাকে তারা কোনো এক স্থানে ইন্টারভিউর জন্য, কোনো এক দিন কোন এক বিশেষ জায়গায় ডাকবে। আর বলবে, আপনার বায়োডাটার সাথে আঁধার কার্ড ও প্যানের জেরক্স ও আপনার পাসপোর্ট সাইজের ছবি নিয়ে আসতে। তারপর আপনি তাদের দেওয়া সময়ে ইন্টারভিউর জন্য সেই স্থানে পৌঁছাবেন। পৌঁছানোর পরে আপনাকে বলা হবে, ইন্টারভিউর জন্য আপনাকে ২০০ টাকা দিতে হবে আর একটা ফর্ম দেবে। আপনি কিছু না ভেবেই তাদের টাকা দিয়ে দিলেই, আপনাকে তারা একটি বিশেষ ঘরে ইন্টারভিউর জন্য ডাকবে। আপনি সেখানে গেলে প্রথমে আপনার তথ্য গুলো চাইবে আর বলবে জেরক্সে সই করে দিতে। আপনি কিছু না বুঝে সই করে দেবেন। তারপর তাঁরা কিছু যাবতীয় প্রশ্ন করে আপনাকে পরে ফোন করে জানানো হবে বলে আপনাকে চলে যেতে বলবেন। আপনি জানতেও পারবেন না যে আপনি এক বিশাল বড় প্রতারণার শিকার হয়েছেন।

প্রতারকরা আপনার কাছ থেকে ২০০ টাকা নিয়েছেন ইন্টারভিউ ফি হিসেবে। আর তার পরে সমস্ত তথ্য দিয়ে ব্যাঙ্ক থেকে আপনার নামে লোন তুলে নেবে। তা আপনি জানতেও পারবেন না। কিছুদিন পরে আপনার বাড়িতে ব্যাঙ্ক থেকে লোক আসবে। এসে বলবে আপনার লোন নেওয়া EMI জমা দিতে। তখন আপনি পুলিশে জানিয়েও কোনো লাভ পাবেন না।

এরকম ঘটনা প্রত্যেকদিন ঘটছে। সতর্ক হন। আপনার একটু অসাবধানতা আপনাকে বড় বিপদে ফেলতে পারে।

আরও খবর দেখুন

হাসপাতালে নেই শেড, খোলা আকাশের নিচেই রাত্রীযাপন