ফ্রি ওয়াই-ফাই ব্যবহারে হতে পারে আর্থিক প্রতারণা

ফ্রি ওয়াই-ফাই (Free Wi-Fi) ব্যবহার করলে পড়বেন চরম বিপদে। হতে পারে আপনার সমস্ত তথ্য হ্যাক। হ্যাকাররা আপনার ব্যাংক একাউন্ট হ্যাক করে উধাও করতে পারে সব টাকা। ফ্রি ওয়াই-ফাই মানেই মোবাইল বা কম্পিউটারে ভিডিও, সিনেমা, ওয়েব সিরিজ ও আরও কতো কী ডাউনলোড। তবে আপনি যদি এরকম করে থাকেন তাহলে সতর্ক হন। নাহলে বড় বিপদে পড়বেন।

ফ্রি ওয়াই-ফাই ব্যবহার করলে হ্যাকাররা আপনার সমস্ত তথ্য অ্যাক্সেস করতে পারবে। আপনার ক্রেডিট কার্ড নম্বর, পাসওয়ার্ড ও ইমেল, ঠিকানা সব চুরি করে নেবে। আর আপনি জানতেও পারবেন না।

আরও পড়ুন: শ্রবণশক্তি হারাতে চলেছে ভিডিও গেমাররা!

ফ্রি ওয়াই-ফাই ব্যবহার করলে আপনার ডিভাইসে ভাইরাস ও ম্যালওয়্যার ছড়িয়ে পড়বে। এতে আপনার ডিভাইস ধীরে ধীরে কাজ করা বন্ধ করে দেবে।

অনেক সময় ফ্রি ওয়াই-ফাই ব্যবহার করলে দেখবেন, আপনার ডিভাইসে স্প্যাম ও বিজ্ঞাপন অধিক মাত্রায় আসছে। এতে আপনার ডিভাইস হ্যাং হবে এবং আপনার ডিভাইস গরম হবে।

এইসব বিষয়গুলো মাথায় রেখে আপনার ডিভাইসে নিরাপত্তা সফ্টওয়্যার ইনস্টল করুন। সতর্ক হন এবং ফ্রি ওয়াই-ফাই ব্যবহার বন্ধ করুন। এরকম কিছু ঘটনা ঘটলে অবশ্যই সাইবার ক্রাইম পুলিশে যোগাযোগ করুন।

আরও অন্য খবর দেখুন