ফ্ল্যাট প্রতারণা মামলায় বড় সমস্যায় নুসরত জাহান

কলকাতা : ফ্ল্যাট দেওয়ার নাম করে লক্ষ লক্ষ টাকা প্রতারণার অভিযোগ অভিনেত্রী তথা বসিরহাটের তৃণমূল সাংসদ নুসরত জাহানের বিরুদ্ধে। অভিযোগে বলা হয়, সেভেন সেন্সেস নামক প্রতারণা সংস্থায় নুসরত ডিরেক্টর পদে ছিলেন। অভিযোগ, ২০১৪ সাল থেকে ২০১৫ সালে চারশোর বেশি প্রবীণ নাগরিকের থেকে সাড়ে পাঁচ লক্ষ করে টাকা নিয়েছিল এই সংস্থা। বদলে তাঁদের এক হাজার বর্গফুটের ফ্ল্যাট দেওয়ার প্রতিশ্রুতি দেওয়া হয়েছিল। যদিও তাঁরা ফ্ল্যাট ও টাকা কোনটাই পাননি।

আরও পড়ুন, মোবাইলের ব্যাটারিতে চার্জ দিতে হবে না ৫০ বছর!

নুসরত জাহানের বিরুদ্ধে ফ্ল্যাট প্রতারণার অভিযোগ এনে বিজেপি নেতা শঙ্কুদেব পণ্ডা ইডির কাছেই সরাসরি অভিযোগ জানিয়েছিলেন। অভিযোগের ভিত্তিতে তদন্ত শুরু করেন কলকাতা পুলিশ এবং ইডির গোয়েন্দারা। বস্তুত, ফ্ল্যাট প্রতারণা মামলায় তৃণমূল সাংসদকে ডেকে পাঠায় ইডি। গত সেপ্টেম্বর মাসে সিজিও কমপ্লেক্সে নুসরতকে প্রায় সাড়ে ৬ ঘণ্টা ধরে জিজ্ঞাসাবাদ করা হয়য়। এই ঘটনার পর কলকাতা প্রেস ক্লাবে একটি সাংবাদিক বৈঠক ডেকে তিনি জানান, অভিযোগ যখন করা হয়েছে, তার অনেক আগেই তিনি সংশ্লিষ্ট সংস্থা ছেড়ে দিয়েছিলেন। এ ছাড়াও তিনি সংশ্লিষ্ট কোম্পানি থেকে ঋণ নিয়েছিলেন কোটি টাকা। সেই ঋণের টাকা তিনি শোধ করে দিয়েছেন।

আলিপুর আদালত এই মামলায় নুসরতকে সশরীরে হাজিরা দেওয়ার নির্দেশ দিয়েছিলেন বিচারপতি। সেই নির্দেশকে চ্যালেঞ্জ করে আলিপুর জজ কোর্টের দ্বারস্থ হয়েছিলেন তিনি। আলিপুর আদালতের নির্দেশ বহাল রাখে জজ কোর্ট। বিচারক জানান, নিম্ন আদালতের নির্দেশে কোনও ভুল নেই। ফ্ল্যাট প্রতারণার মামলায় হাজিরা দিতেই হবে নুসরতকে। মঙ্গলবার প্রতারিতদের আইনজীবী কল্যাণ বন্দ্যোপাধ্যায় জানান, জজ কোর্টের এই নির্দেশ বহাল রাখার বিষয়টি তাঁরা আলিপুর আদালতে উত্থাপন করবেন।

আরও অন্য খবর দেখুন