ব্যাঙ্ক প্রতারণার শিকার, আত্মহত্যার হুমকি বৃদ্ধ দম্পতির

হিন্দমোটর: ব্যাঙ্ক প্রতারণার শিকার হয়ে আত্মহত্যা করতে চান হিন্দমোটরের সেনগুপ্ত পরিবার। প্রতারণার শিকার হয়ে খোয়ালেন পাঁচ লক্ষ টাকা। এর জেরেই সর্বহারা ওই পরিবার।

জানা গিয়েছে, ব্যাঙ্ক কর্মী পরিচয় দিয়ে এক অজ্ঞাত পরিচয় ব্যক্তি ফোন করে হুগলির হিন্দমোটরের প্রফুল্লচাকী রোডের বাসিন্দা তপন সেনগুপ্তকে। ওনার ব্যাঙ্কে সঞ্চিত ২ লক্ষ টাকার একটি ফিক্সট ডিপোজিট ভাঙিয়ে রেখেছিলেন তিনি। এছাড়াও একটি ৩ লক্ষ টাকার এমআইএস (MIS) ছিল তপনের। এর পরে একটি বেসরকারি ব্যাঙ্কের পরিচয় দিয়ে এক ব্যক্তি তাঁকে ফোন করে। এরপরই ফাঁদে প্রতারণার পরিকল্পনা।

আরও পড়ুন: দ্বিতীয় বার নিজাম প্যালেসে হাজিরা তৃণমূল কাউন্সিলর দেবরাজের

তারপর তাঁকে ওটিপি (OTP) ও কেওয়াইসি (KYC) হোয়াটস্যাপে পাঠাতে বলেন। সেইমতো তপন ফোনে সেই ব্যক্তিকে তাঁর প্যান কার্ড নম্বর দিয়ে ফেলেন। তারপরেই ব্যাঙ্ক থেকে নিমেষে উধাও হয়ে যায় ৫ লক্ষ টাকা।
এখন এই দম্পতি আত্মহত্যা করবেন বলে দাবি করছেন। দম্পতির জানান, তাদের একটি মাত্র পুত্র সন্তান তাঁদেরকে দেখেন না। এই পরিস্থিতিতে এইভাবে প্রতারণার শিকার হয়ে যায়ও আত্মহত্যা ছাড়া তাঁদের কাছে কোনও উপায় নেই বলে জানান তিনি।