কাকদ্বীপে ব্যাংক ম্যানেজারের সই নকল করে প্রতারণা, গ্রেফতার ৩

কাকদ্বীপ: ব্যাংক ম্যানেজারের (Bank Manager) সই নকল করে কুড়ি কোটি কোটি টাকা প্রতারণার (fraud) অভিযোগ। ঘটনায় তিন জনকে গ্রেফতার করে পুলিশ। ঘটনাটি দক্ষিণ ২৪ পরগনার নামখানা এলাকায়। কাকদ্বীপ থানার পুলিশ সূত্রে জানা যায় ব্যাংকের লোন করে দেওয়ার নাম করে নামখানার একটি রাষ্ট্র আয়ত্ত ব্যাংক থেকে ব্যাংকের ম্যানেজারের সই নকল করে অ্যাকাউন্ট থেকে কুড়ি কোটি টাকা তুলে নেওয়া হয়। এরপরই কাকদ্বীপ এসবিআই ব্যাংকের ম্যানেজার নামখানার ওই রিজিওনাল ব্যাংকের ম্যানেজারের অভিযোগের ভিত্তিতে থানা একটি লিখিত অভিযোগ দায়ের করেন। সেই অভিযোগের ভিত্তিতে কাকদ্বীপ থানার পুলিশ বারাইপুর থেকে ইন্দ্রজিৎ নস্কর ও রুদ্র নস্কর ও কাকদ্বীপ থেকে বাপন মন্ডলকে গ্রেফতার করে। অন্যদিকে অভিযুক্তদের আজ কাকদ্বীপ আদালতে তোলা হলে আদালত চার দিনের পুলিশে হেফাজতের নির্দেশ দেয়।

স্থানীয় ও পুলিশ সূত্রে জানা গিয়েছে, লোন দেওয়ার নাম করে নামখানার একটি ব্যাঙ্ক থেকে কোটি কোটি টাকা হাতিয়ে নেওয়া হয়েছে। ইন্দ্রজিৎ নস্কর নামে ব্যাঙ্কের এক কর্মী প্রতারণা (fraud) চক্রের মূল পান্ডা। তিনি মূলত গ্রামের গ্রাহকদের মোটা টাকা লোন করে দেওয়ার টোপ দিতেন। বেশ কিছু কাগজপত্র নিতেন। চেকে সই করে নিতেন। এরপরই ব্যাঙ্কের শাখা অফিসের ম্যানেজারের সই নকল করে ওই ব্যাঙ্ক কর্মী সংশ্লিষ্ট দফতরে পাঠিয়ে দিতেন। লোন অনুমোদনও হলে অ্যাকাউন্টে টাকা ঢুকলে কয়েক ঘণ্টার মধ্যেই তা তুলে নেওয়া হত। ফলে, গ্রাহক বুঝে ওঠার আগেই টাকা প্রতারকদের অ্যাকাউন্টে চলে আসত।

আরও পড়ুন: বিদ্যুৎ বিভ্রাটের জেরে বিঘ্নিত মেট্রো পরিষেবা

দুদিনে একই অ্যাকাউন্টে প্রায় এক কোটি টাকা ঢোকে। তাতে ব্যাঙ্ক ম্যানেজারের সন্দেহ হয়। এরপরই কাকদ্বীপ এসবিআই ব্যাংকের ম্যানেজার নামখানার ওই রিজিওনাল ব্যাংকের ম্যানেজারের অভিযোগের ভিত্তিতে থানা একটি লিখিত অভিযোগ দায়ের করেন। সেই অভিযোগের ভিত্তিতে কাকদ্বীপ থানার পুলিশ বারুইপুর থেকে ইন্দ্রজিৎ নস্কর ও রুদ্র নস্কর ও কাকদ্বীপ থেকে বাপন মণ্ডলকে গ্রেফতার করে। তদন্তে নেমে পুলিশ ২০ কোটি টাকা প্রতারণা করার হদিশ পায়। অভিযুক্তদের আদালত চার দিনের পুলিশে হেফাজতের নির্দেশ দেয়।

আরও অন্য খবর দেখুন